Gerîlayê HPGyî Abdullhadî Atmeca yo ke qezaya Tûxî ya Bedlîsî de pêkewtişê 2-3ê hezîrane de şehîd bibi Êlih de ame definkerdene.
Keyeyî vizêr cenazaya xo Bedlîsî ra girewte bêrde dewa Kurêrê ya qezaya Hezoyî ya Êlihî. Leşkeranê ke goristanê dewe girewt binê ablûqa destûr nêda meleyê dewe wecîbeyanê dînîyan ê cenaza bîyaro ca. Reyna destûr nêdîya kepçe zî  mezelî bikeno. Hemwelatijê ke teberê dewe ra ameyî ê zî hetê leşkeran ra ameyî astengkerdene. Têna keyeyê Aemeca ra di kesan cenaza defin kerde. Leşkeran seba ke keye tehzîye mekero ê tehdît kerdî.
